
Списание „История“ е сред най-авторнтетните научни издания в областта на родната ху- 
манитаристика. Ориентирано към широка читателска аудитория. то си поставя за цел да 
подпомага преподаването и изучаването на националната, регионалната и общата история 
от древността до нащи дни. Публикуваните статии и материали са структурирани в отделни 
рубрики н обхващат разнообразни теми и дискусионни проблеми в областта на нсториче- 
ското познание. 


Автори на списанието са били признатн у нас и в чужбина водещи български специалисти 
като проф. Александър Фол, проф. Васил Гюзелев, проф. Николай Генчев. проф. Крумка 
Шарова, проф. Георгн Бакалов, проф. Милчо Лалков. 


През годините на своето над половинвековно издаване „История“ се утвърждава каго полезно 
за преподаватели, студенти и ученици академично списание. Неговото практическо значение 
е тясно обвързано и с останалите сфери на образованието н науката. Настоящата му цел е да 
продължава да съхранява историческите ценности и духа на миналото, за да удовлетворява 
потребността от споделякето им и в нашето съвремие. 

ДОГОВОРЪТ ОТ 927 ГОДИНА МЕЖДУ БЪЛГАРИЯ 
И ВИЗАНТИЯ 


Станимир Звездов 
Пловдивски университет „Паисий Хилендарски“ 


Резюме. В настоящата статия ще се направи опит да се систематизира и 
обобщи информацията за договора от 927 година между българския владетел 
Петър и византийския император Роман 1 Лакапин. Ще бъде привлечена ця- 
лата достъпна за автора научна литература по въпроса, като целта ще бъде да 
се опише дипломатическата подготовка ка договора, клаузите в него, както и 
отношението на съвременната медиевистика към този правен акт. 

Кеуиогас: Вшрапа, Вугапишп, Тваг Рейег, Вотапиз Тасарепиз, Сеогое 
Бшвиуш, Мапа - ипа Гасарепа, Тгеабу 0927 


Царуването на Симеон изправя България на границите на възможностите 
й. Всичките ресурси на държавата са впрегнати в епичния сблъсък с Визан- 
тия. След управлението на Ираклий и обсадата на Константинопол от авари и 
перси, както и двете обсади на Константинопол от арабите при управлението 
на българския владетел Симеон, Византия отново е изправена на прага на 
оцеляването си. 

Ненавременната смърт на Симеон на 27 май 927 година оставя грандиоз- 
ните му проекти недовършени. Успешните му военни кампании срещу Ви- 
зантия увеличават значително територията на българскага държава, която 
вече се простира върху по-голямата част от Балканския полуостров, но тези 
територии при смъртта му остават все още не достатъчно усвоени. Има само 
една военновременна граница, която била твърде крехка. А византийците ни- 
кога не биха се отказали от почти всичките си балкански владения. В същото 
време, вследствие политиката на Византия и опитите й чрез коалиция с други 
държави да спре агресията на Симеон, България при смъртта му остава заоби- 
колена от врагове. Освен Византия, която е основната жертва на Симеоновата 
експанзия, като противници на България в този период се очертават и маджа- 
рите и хърватите. Освен това опитите да бъде призната титлата му „василевс 
на българи и ромеи“ остават в сферата на добрите пожелания, защото тя не 
била призната нито от Византия, нито от Папството. Предстояло да се уточни 
и статутът на българския първосвещеник. Подчиненият му статут към Кон- 

стантинополската патриаршия застрашавал независимостта на българската 
държава и бил проводник на византийски политически влияния. 

В тази сложна ситуация на престола се възкачва по-малкият син на Симе- 
он - Петър, пред когото стояла нелеката задача да реши всички тези сложни 
проблеми, стоящи пред българската държава. И той се справя блестяшо. Чрез 
дипломатически преговори и взаимни отстъпки от страна на България и Ви- 
зантия се стига до един мир, който бил еднакво важен и за двете държави, 
изтощени след продължителните войни по времето на Симеон. 

В началото на управлението на Петър синът на Симеон от втория му брак 
със сестрата на Георги Сурсувул, заедно със своя пръв помощник - вуйчо си 
Георги Сурсувул, продължили военните действия срещу Византия, запазвай- 
ки твърдия курс на българската външна политика. Според изворовите данни 
Петър имал известни успехи в тези си начинания. В „Житие на Мария Нова“ 
се споменава следното: 

„Малко по-късно казаният Симеон напуснал жалката си душа и Петър, не- 
говият син, наследил властта. Той, като се възползвал твърде варварски от 
обстоятелствата, разрушил до основи завзетите от неговия баща градове в 
Тракия, повикал при себе си намиращите се в тях българи и с тях по същия 
начин разрушил Виза"“. 

В тази връзка в Продължителя на Теофан се споменава и за поход на бъл- 
гарите в Македония, „за да внушат страх, както е естествено на ромеите“?. 
Същото известие се преповтаря и от Лъв Граматик”, Псевдо-Симеон”, Ски- 
лица-Кедрин? и Продължителя на Георги Монах. 

Тези действия според някои историци имали за цел да покажат, че и новият 
владетел на България ще продължи войнствената политика на баща си и ще 
оказва непрекъснат натиск върху ромеите, целящ по-добри условия при едни 
дипломатически преговори евентуално?, както и че се целяло да се създаде 
една пустееща област в южните гранични пространства на българскага дър- 
жава, която като буферна зона да предпазва основните И територии. 

В тези първи месеци от управлението на Петър византийските извори спо- 
менават, че околните народи на българите, тоест хървати и маджари, подгот- 
вяли нападения над България. В същото време територията на държавага била 
нападната от скакалци и настъпил голям глад. В допълнение на това българи- 
те очаквали атаки и от страна на византийците”. Може би тези нападения в 
Тракия и Македония, за които споменахме, са били превантивен удар срещу 
една бъдеща византийска агресия. 

След въпросните нападения над Македония" византийските автори спо- 
менават, че византийците изпратили войска или подготвяли такава, от различ- 
ните извори не става съвсем ясно. Но когато българите дочули за това, Петър 
и неговият опекун Георги Сурсувул изпратили скришом един монах от армен- 
ски произход на име Калокир, който носел със себе си хрисовул до византий- 

ския император". Най-подробен в начеващите преговори между византийци 
и българи е Продължителят на Теофан. Според него хрисовулът съдържал 
предложение за мир, както и предложение за брачен договор, който да подси- 
ли мирния договор. Император Роман | Лакапин приел с огромна радост този 
жест на добра воля от страна на Петър и Георги Сурсувул и изпратил веднага 
с дромон монаха Теодосий Авука и царския свещеник Константин Родий, за 
да преговарят в Месемврия с българите. След като пристигнали и уговорили 
това, което било необходимо, те се върнали по суша заедно с българина Сте- 
фан. Според Пламен Павлов този Стефан бил близък роднина на Петър, но за 
това няма конкретни исторически сведения"? Въпреки че важността на миси- 
ята, както и нейната тайнственост в началото, позволява да се предположи, че 
той е бил, ако не роднина, то твърде приближена до българския владетел лич- 
ност. Според Тодор Тодоров споменатият Стефан всъщност заемал длъжност- 
та кавхан”. След пристигането на византийските пратеници и споменатия 
Стефан в Константинопол, пристигнали и Георги Сурсувул, Симеон калутар- 
кани усампсис, Симеон - шурей на българския владетел, някакъв сродник на 
Петър, по име Стефан и маготин, крон и миник. Те се срещнали с император 
Роман Лакапин. Когато видели дъщерята на Христофор - син и съимператор 
на Роман Лакапин, те сключили първо споразумението за мир и чак след това 
писали на Петър да дойде лично в Константинопол. Магистър Никита - сваг 
на император Роман Лакапин, бил изпратен да посрещне и доведе в столицата 
българския владетел. Когато Петър пристигнал, императорът се качил на три- 
ера и отишъл във Влахерните. Там посрешнал пристигналия Петър и го при- 
ветствал. След като водили преговори, те подписали мирния договор и спора- 
зумението за брака между българския владетел и дъщерята на съимператора 
Христофор - Мария. Изворите споменават, че преговорите били извършени с 
посредничеството на протовестиария Теофан. На 8 октомври 927 година било 
извършено бракосъчетанието на българския владетел Петър с внучката на им- 
ператор Роман Лакапин - Мария, наречена по случай мира Ирина. Церемо- 
нията била водена от Константинополския патриарх Стефан П (925 - 928), а 
кумове на младата двойка били Георги Сурсувул и протовестиарият Теофан. 
След дълги празненства владетелската двойка си заминала за България. 

Във връзка с този договор е интересен и въпросът колко точно е била 
властта на Георги Сурсувул. Според някои автори основните механизми на 
властта били в ръцете точно на този съветник на твърде младия владетел на 
България. Според други значението му не било определящо!9. Изглежда, 
че Георги Сурсувул е имал огромно влияние над Петър, който в този момент 
е бил около 20-годишен. Може да се предположи, че основният идеолог за 
мира с Византия е точно Георги Сурсувул. Но разбира се, без повече извори 
е твърде трудно да се каже със сигурност докъде се е простирала властта на 
този виден български държавник. 

За съжаление, текстът на договора от октомври 927 година не е запазен, но 
по сведения на византийските и някои латински автори за управлението на 
цар Петър могат да бъдат възстановени някои от основните клаузи, залегнали 
в него. 

1. На първо място, бил поставен въпросът за уреждане на границата меж- 
ду Византия и България. Няма преки данни в изворите, които да говорят за 
такава клауза, но е напълно вероятно да е имало такава, като имаме предвид 
главоломното териториално развитие на България при цар Симеон и отрица- 
телнага позиция на Византия към тези завоевания. Според повечето мнения 
по въпроса всички военновременни земи, завоювани от Симеон, се връщали 
на Византия, като границата се определяла от по-старите договори от 896 и 
904 г. Въпросът за точната граница на България и Византия след договора от 
927 година все още е спорен и търпи корекции!?. 

2. На второ място, оставала клаузата от договора от 896 година - Византия 
да изплаща годишен данък на България, като доказателство за това е пратени- 
чеството в края на 60-те години на Х век при византийския император Ники- 
фор П Фока, което да изисква дължимия годишен данък". 

3. Натрето място, било уговорено да бъде извършена размяна на пленници 
и от двете страни. За размяната на пленници споменава Константин Багрено- 
родни”. 

4. На четвърто място - и може би най-важна от всички останали клаузи, 
било признаването на царското достойнство на Петър. Оттук насетне той се 
титулувал „василевс на българите“, както и всички останали български вла- 
детели до падането на Средновековната българска държава. Тази титла била 
право, за което с основание претендирали и владетелите на Второто българско 
царство, след като веднъж вече било дадено на Петър. Българският цар бил 
обявен според специфичната идеология на византийците за „покорен син“ на 
византийския император и за втори след самия василевс на ромеите. Това ясно 
се вижда и от сведението на посланика на императора на Свещената Римска 
империя - Отон |, епископ Лиутпранд, който, като пристигнал в Константино- 
пол, срещнал български пратеници, които на организираното пиршество били 
поставени на трапезата точно до императора на ромеите, като втори след него, 
а посланикът на Свещената Римска империя според протокола бил поставен 
по-назад?. Това показва новия извоюван статус на българския владетел. Пе- 
тър е наречен „василевс на България“ и в кореспонденцията му с констан- 
тинополския патриарх Теофилакт”). Това, което било отказвано на Симеон, 
било дадено в доста по-малка степен на Петър, но въпреки това значението е 
огромно?). Титлата „василевс“ на българския владетел е ясно упомената и в 
печатите му, открити в България??. 

5. На пето място, била призната като автокефална, начело с пагриарх, и 
българската църква, като основното доказателство за това е, че според тога- 

вашните разбирания царство без патриарх не бива да съществува. Тоест, ако 
приемем, че е дадено царско достойнство на Петър, трябва да приемем, че и 
българският първосвещеник е бил обявен за пагриарх. Има и конкретно све- 
дение. В Дюканжевия списък на българските архиепископи се посочва Дамян 
- митрополит на Дръстър, като пръв български пагриарх, признат от Визан- 
тия по времето на император Роман Лакапин, който бил свален от този пост 
едва през 976 г. от император Йоан Цимисхий?. Дългото управление на този 
български патриарх (повече от 40 години), кара някои историци да се съмня- 
ват, че Дамян е бил обявен за патриарх при подписването на договора от 927 г. 
Те поставят някои от по-ранните български архиепископи, споменати в Бори- 
ловия синодик?. Въпросът стои все още открит, макар самото признаване на 
пагриаршеското достойнство да се приема от повечето учени??. 

6. На шесто място, било постигнато споразумение и за сватба между бъл- 
гарския цар Петър и внучката на император Роман 1 Лакапин и дъщеря на 
съимператора Христофор - Мария, която в чест на мира била прекръстена 
на Ирина??. В изворите се споменава, че тя била едновременно и скръбна, и 
радостна. Скръбна, защото се разделяла с роднините и сродниците си. И ра- 
достна, защото щяла да стане съпруга на цар и господарка на българите. Зна- 
чително по-късно от 927 г. Константин Багренородни посочва няколко причи- 
ни срещу сключването на този брак. Едната е канонична, другата е свързана с 
някаква заповед на Константин Велики2?. Но според някои учени няма реална 
причина, за да не бъде осъществен този брачен съюз. Според тях се касас 
по-скоро за личното неприязнено отношение на Константин Багренородни 
срещу Роман Лакапин и неговата политика?. Роман Лакапин всячески се оп- 
итвал да отстрани Константин Багренородни от властта, макар и да бил зако- 
нен наследник на византийския престол, и това предизвиквало негодуванието 
му30. Въпреки всичко обаче този брак е от редките случаи, когато се давала 
византийска принцеса на чужд владетел, макар и християнин. което показва 
колко е бил необходим мирът за Византия в този период)”. 

Като се дистанцираме от изброените основни клаузи на договора от 927 г., 
според някои автори е имало и специфични военни клаузи, които задължа- 
вали страните по договора за взаимопомощ при опасност?). Като примери 
се дават предупрежденията на българския цар Петър към византийците за 
походите на руския княз Игор през 941 и 943 г.?). Има и податки от арабски 
източници за участие на българи във византино-арабските войни в Мала Азия 
по времето на император Никифор П Фока»). Освен изброените може да се 
даде за пример и помощта, която иска цар Петър от византийците при унгар- 
ските наществия. Както и оплакванията на византийците, когато българите 
започнали да пропускат унгарците през своя територия, за да опустошават 
ромейските владения. Дали има такива клаузи обаче, е изключително спорен 
въпрос. В случая с руснаците може да става въпрос за израз на добра воля от 

страна на Петър, който на всяка цена държал да се запази мирът с Византия. 
Във втория случай споменатите българи във византийската войска може да са 
политически или други емигранти, постъпили на византийска служба, а не 
специални контингенти, изпращани от българския владетел. Според Катерина 
Венедикова тези известия се отнасят за постоянно българско население, ко- 
ето живеело в Мала Азия и било използвано от византийските власти срещу 
арабите. Цветелин Степанов също приема тази теза. макар и да цитира мне- 
нието на Спирос Врионис, който приема точно обратното - че тези българи 
всъщност били изпращани от българската държава??. Общо взето, след мира 
от 927 г. и сключения брак между Мария-Ирина Лакапина и цар Петър се 
създали изключително приятелски отношения между владетелските дворове 
на България и Византия. Тази взаимопомощ може да се дължи на това, а не 
на някакви специални клаузи в договора. Но без повече конкретни данни този 
въпрос остава спорен. 

Както виждаме от приведените сведения, договорът от 927 г. заема изклю- 
чително важна роля в съдбините на България през цялата и средновековна 
история. Оценките на различните изследвачи за значението на този договор 
обаче са твърде разнопосочни. Като ги систематизираме, можем да ги разде- 
лим на три групи. 

- Мнения, които приемат, че сключеният договор има по-скоро отрицате- 
лен ефект върху по-късното развитие на българската държава. 

- Мнения, които приемат положително сключените спогодби. 

- Мнения, които смятат, че договорът от 927 г. има и положителни, им отри- 
цателни страни. 

Към първото мнение се придържат доста историци. Още Гилфердинг твър- 
ди, че идването на Мария-Ирина в България било „залог за господството на 
Византия в двора на цар Петър“?. Марин Дринов също подчертава някои от- 
рицателни страни от подписания мир, като има предвид най-вече неспазване- 
то на договора от страна на византийците, който открито подкрепили отцеп- 
ването на Сърбия, начело с княз Чеслав, от територията на България, както и 
вътрешната неприязнена реакция на някои кръгове в България към подписа- 
ния договор? . Също отрицателна позиция заема и Константин Иречек, който 
смята, че Византия всячески спомагала за разлагането на българската мощ?” 
Васил Златарски приема, че с женитбата на Мария-Ирина с цар Петър в бъл- 
гарския царски двор навлязло зловредно византийско влияние, което имало 
деструктивно значение върху цялостния исторически път на България“). По- 
добно мнение застъпва и Петър Мутафчиев. който чрез идването на визан- 
тийската принцеса и нейната свита в България говори за „развращавашщото 
влияние на Византия и на нейната култура“ и смята, че те се превърнали в 
проводници на византийските интереси”. Георгий Острогорски приема, че 
византийските императори Роман Г Лакапин и Христофор направили Петър 

„свой послушен зет“, каго подчертава и че никога влиянието на Византия не е 
било толкова огромно, както след подписването на договора от 927 г.22). Шарл 
Дил възприема като период на упадък царуването на Петър, като подчертава 
и „все по-голяма и по-голяма зависимост от Империята”). Иван Дуйчев също 
смята Петровото царуване за период на упадък, но приема, че това не е само 
по вина на цар Цетър, а е процес, започнал още по времето на Симеон. То- 
ест според него византийското влияние, за което се обвинява обикновено цар 
Петър, всъщност започва да се проявява още от времето на Симеон“. Робърт 
Браунинг приема, че „Мария и нейнияг византийски антураж, изглежда, са 
доминирали в двора, което го лишило от доверието на народните маси и на те- 
риториалните магнати“. Димитри Оболенски също смята, че византийското 
влияние станало значително по-голямо, като стига дори по-далеч, каго казва, 
че България била превърната в „послушен сателит“. Джон Файн също вижда 
огромно византийско влияние в България след договора от 927 г., като приема 
дори, че това влияние принудило българските поданици на съпротива срещу 
официалната власт в лицето на Петър, като масово подкрепили еретическото 
учение на богомилите”. Иван Божилов смята, че цар Петър „потъпкал иде- 
ите на своя велик баща“, каго привежда каго доказателства отказването от 
претенциите на Симеон за „василевс на българи и ромеи“, както и лесното 
сродяване с византийския императорски двор, което не влизало в планове- 
те на Симеон, целящ чрез брак на своя дъщеря с имперагор Константин УП 
Багренородни да стане василеопатор“. Руската медиевистка Иванова смята, 
че промяната на курса на българската външна политика и мирът с Византия 
принудили известна част от българското общество на съпротива, проявление 
на което е и въстанието на по-големия брат на Петър - Михаил, през 930 г."?. 
Напоследък отрицателна позиция изказа и Георги Николов, който приема, 
че „мирът между Българското царство и Византийската империя може да се 
смята, каго главна причина за настъпилага кратка криза в българския царски 
двор (928 - 930)“. Според него „срещу политическата линия на цар Петър се 
надигнали сподвижниците на цар Симеон Велики в многолетните му войни 
с Византия “30. 

Към второто мнение спадат твърденията на някои стари, но в по-голямата 
си част съвременни историци, които се опитват да преразгледат Петрового 
царуване, като цяло. Още Фьодор Успенский оценява високо значението на 
мира от 927 г. върху по-нататъшното развитие на Българската държава. Спо- 
ред него мирът от 927 г. дал възможност да се образува така необходимага 
спойка между етнически разнородното население на огромната Българска 
държава?) Янко Сакъзов също оценява мира от 927 година като благоприятен 
за България»). Стивън Рънсиман приема, че бракът между Мария-Ирина и цар 
Петър бил „голяма победа за авторитета на България“, както и договорености- 
те по мирния договор, като цяло”. Иван Богданов приема огромната роля на 

договора от 927 г.>. Василка Тъпкова-Заимова също оценява високо събити- 
ята от 927 г., като приема, че мирът позволил на България да се закрепи след 
продължителните войни при Симеон?. Петър Коледаров смята, че договорът 
осигурява „редица важни придобивки за България“, като изрежда споменати- 
те вече клаузи на договора». Георги Бакалов приема, че договорът от 927 г. 
има „важни сетнини за българската държава“, като привежда основанията, че 
в международен план след признаването на царската титла на Петър България 
се нареждала непосредствено след Византия по престиж. 

От друга гледна точка се прави и интересната бележка, че когато някои от 
историците говорят за „зловредно византийско влияние“, трябва да се има 
предвид, че целият „Златен век“ при Симеоновото царуване до известна сте- 
пен се дължи на благотворното културно влияние на Византия, затова не бива 
то непременно да се поставя под отрицателен знак. Също така се прави и 
важното уточнение, че мирът е бил необходим също толкова за България, кол- 
кото и за Византия - и Двете еднакво изтощени от перманентната война??. 
Емил Александров подчертава огромното международно значение, което има 
договорът от 927 г., нареждайки България веднага след Византия по прес- 
тиж». Франц Тинефелд също изброява най-значимите успехи за Петър от 
договора от 927 г., като признаването на титлата „василевс“ и женитбата му 
с византийската принцеса?. Пламен Павлов изтъква огромния пробив в „цен- 
ностната система на римо-византийския универсализъм“ и „в теорията за све- 
товно господство на Новия Рим“ след признаването на царското достойнство 
на цар Петър. Васил Гюзелев приема, че мирът и бракът между Мария-Ири- 
на и Петър от 927 г. „узаконявали важното и значително място на могъщото и 
обширно Българско царство в политическата история на Европейския Юго- 
изток, нейното превъзходство спрямо Византийската империя“. Огромното 
значение на договора от 927 година се приема и от Ангел Николов, който 
споменава че след договора, „България най-после получава признание като 
равностойна на Византия суверенна държава“). 

Третото мнение се застъпва единствено от руския историк Николаев. Той 
приема гледището, че договорът от 927 година не трябва да се приема едноз- 
начно. За България договорът има своите положителни и отрицателни страни. 
Положителните страни са даването на царско достойнство на Петър, както 
и признаването на автокефалността на българската църква, което издигнало 
значително престижа на България в международен план. Но от друга гледна 
точка, той посочва, че отстъпването от политиката на Симеон, както и отказва- 
нето от завоюваните от него територии, прави България по-малко печеливша 
от договора, отколкото Византия. Още повече че мирът с България развързал 
ръцете на Византия за сблъсъка и с арабите в Мала Азия. 

Договорът от 927 г. предопределя един доста дълъг мирен период на съ- 
зидателно начало, което твърде често се подценява заради разпространението 

на богомилството, както и някои други отрицателни тенденции във вътрешно- 
то развитие на българската държава. Този мир дал възможност на българската 
държава да отдъхне и да се възстанови след продължителните и изтощителни 
Симеонови войни. Същото се отнася и за Византия. Мирът бил изгоден и за 
двете страни. Затова и вестта, че ще е сключен мир, била посрещната толкова 
въодушевено и радостно от византийците, както става ясно от поетичната твор-“ 
ба на византийския книжовник Теодор Дафнопат „Слово за мира с България“. 
След взаимни отстъпки българската дипломация при цар Петър постигнала 
един значителен успех, какъвто е признаването на царската титла на българ- 
ския владетел, както и постигането на автокефалност на българската църква, 
начело с патриарх. С пълно основание може да се каже, че продължилият ня- 
колко десетилетия мир предопределил бъдещето на българската държава. Но 
този дипломатически успех в началото на управлението на Петър не би бил въз- 
можен без огромния натиск, който оказал Симеон върху византийците. Симеон 
искал невъзможното (титлата „василевс на българи и ромеи“), но благодарение 
на тези си искания направил възможно неговият наследник Петър да получи 
максималното, макар и да отстъпвал от доктрината на своя баща. 

И взаключение можем да кажем, че този мир направил възможно култур- 
ната и духовна политика. започната от Борис-Михаил, продължена при Симе- 
он, да бъде успешно завършена при Петър. При управлението на цар Петър 
може да се каже, че окончателно се родил нов цивилизационен тип, който 
можем да наречем старобългарска култура. 

1. (1978). Оп Ше Тгеаву о!927 хий Ше ВшШрапапз. Питрамоп Оа Рарегз, 
32, рр. 219. 


ТНЕ ТЕЕАТУ ЯСМЕО ВЕТУЕЕМ ВП САКТА АМО ТНК. 
ВУТАКМП ЧЕ ЕМШКЕ ИХ 927А0 


Абвгас!. ТЕ15 агпсе деа!в уин Ше шеабу зрпед Бепуееп Вшрвапа ап Ше 
Вугапитпе Етрие т 927 АП. пан 10 геуеа Ве Фрютайспероцапопв риесейте 
Ше пгеабу, 10 всизв из Саизев ап 1о ргезеш а изгопоргарттса! апа!узт5.. 


5< Ме. Ззапшиг Елуегйоу 
Роуфу Опгуегвиу “Рап Нйевмагаку” 
5, Клазвеуо 51. 

4000 Роуд». Вшрапа 

Е-та!: Яалити.?мегдож(Фару.ЬР, 

